b"\n_START_ARTICLE_\nHidarnes I\n_START_SECTION_\nContext hist\xc3\xb2ric\n_START_PARAGRAPH_\nAl mar\xc3\xa7 del 522 aC, un mag anomenat Gaumata\xc2\xa0 va obtenir el poder en l'imperi persa fent-se passar per Esmerdis, el germ\xc3\xa0 del rei Cambises II. Gaumata va poder fer-ho, ja que el Esmerdis veritable havia estat secretament assassinat per ordre del seu germ\xc3\xa0. Immediatament Cambises va marxar contra l'usurpador, per\xc3\xb2 va morir abans d'arribar a P\xc3\xa8rsia. El fals Esmerdis va poder aix\xc3\xad governar._NEWLINE_Segons l'historiador grec Her\xc3\xb2dot d'Halicarn\xc3\xa0s, Otanes, germ\xc3\xa0 de la mare de Cambises II i Esmerdis, fou el primer a sospitar de l'engany. Otanes va convidar a Aspatines i G\xc3\xb2bries a tractar l'assumpte. Junts van decidir compartir el secret amb altres tres conspiradors: Hidarnes (en persa antic Vidarna), fill de Bag\xc3\xa2bigna, Intafrenes i Megabazos I. Estaven tots fent plans quan va arribar Darius I i se'ls va afegir. Va conv\xc3\xa8ncer als altres que el millor era actuar immediatament. Aix\xc3\xad, el 29 de setembre de 522\xc2\xa0aC, van matar al fals Esmerdis. Dar\xc3\xado va ser nomenat rei.\n_START_SECTION_\nGeneral de Darius\n_START_PARAGRAPH_\nDarius va comen\xc3\xa7ar el seu regnat en un imperi on regnava una gran confusi\xc3\xb3. Pr\xc3\xa0cticament totes les prov\xc3\xadncies es van rebel\xc2\xb7lar. La revolta m\xc3\xa9s important va ser la dels medes liderats per Fraortes, la qual es va estendre a P\xc3\xa0rtia i el nord d'Arm\xc3\xa8nia._NEWLINE_Al hivern del 522\xc2\xa0aC al 521\xc2\xa0aC, Hidarnes s'ocupava de la guerra contra els medes. Va ser capa\xc3\xa7 d'ocupar els passos entre M\xc3\xa8dia i el cor de P\xc3\xa8rsia, entre els territoris ocupats per Fraortes i Vahyazdata, un rebel que controlava P\xc3\xa8rsia._NEWLINE_Una possible explicaci\xc3\xb3 per a aix\xc3\xb2 \xc3\xa9s que Hidarnes hagu\xc3\xa9s estat enviat pr\xc3\xa8viament des de M\xc3\xa8dia cap al sud a l'octubre. Si aix\xc3\xb2 \xc3\xa9s correcte, significa que Darius va sospitar des d'un primer moment que homes com Vahyazdata causarien problemes, enviant a Hidarnes a la regi\xc3\xb3. Aquest, en arribar gaireb\xc3\xa9 a P\xc3\xa8rsia hauria rebut la not\xc3\xadcia de la rebel\xc2\xb7li\xc3\xb3 dels medes, decidint romandre on estava, en \xc3\xa0rea muntanyenca, on impediria un possible contacte entre tots dos rebels._NEWLINE_Aix\xc3\xb2 era molt dif\xc3\xadcil, per\xc3\xb2 el cas \xc3\xa9s que va derrotar a Fraortes el 12 de gener. Encara que les baixes entre els medes van ser grans i es van capturar nombrosos presoners, la vict\xc3\xb2ria no pot qualificar-se de contundent o decisiva. Darius no va poder perseguir l'enemic i es va haver d'acontentar a defensar el cor de P\xc3\xa8rsia. Al cap de quatre mesos, Darius va entrar a M\xc3\xa8dia amb un nou ex\xc3\xa8rcit recentment reclutat, liquidant finalment la rebel\xc2\xb7li\xc3\xb3._NEWLINE_No \xc3\xa9s clar que va ser de Hidarnes, per\xc3\xb2 \xc3\xa9s probable que fos el Miturna que governava la satrap\xc3\xada de M\xc3\xa8dia el 499 aC.\xc2\xa0_NEWLINE_Es creu que fou el militar que va escortar als espartans Esp\xc3\xa8rties i Bulis fins a Susa; aquests dos espartans havien estat entregats a P\xc3\xa8rsia com a reparaci\xc3\xb3 per la mort dels ambaixadors perses a Esparta._NEWLINE_Hidarnes va tenir almenys dos fills, Hidarnes II i Sisamnes._NEWLINE_La fam\xc3\xadlia va romandre en el cercle de confian\xc3\xa7a de la casa reial fins que el besn\xc3\xa9t d'Hidarnes, Tissafernes, va caure en desgr\xc3\xa0cia el 395\xc2\xa0aC."